《江路见梅怀泉台留主管王提干》
宋代·曾丰

强号梅为自在春，淡妆贵不失天真。
园林烂熳空多事，篱落伶天倒出尘。
无竹无松自风韵，得江得月更精神。
清高惟雪可相配，次有冰台两玉人。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。